portreton de Ivan Kramskoj pentris Ilja Repin en 1882
**Ivan Nikolajeviĉ KRAMSKOJ** (ruse *Иван Николаевич Крамской*; naskiĝis la 8-an de junio 1837 en Ostrogoĵsk, Voroneĵ gubernio, Rusia imperio, mortis la 5-an de aprilo 1887 en Sankt Peterburgo. Li estis fama rusa pentristo kaj desegnisto, unu el la ceteraj fondintoj de la Rusa kolegaro de la moveblaj artaj ekspozicioj, kiuj nomis sin *Peredviĵniki* (ruse *Передви́жники*) t.e. migruloj.

Ivan naskiĝis en malriĉa familio de ordinara kontoristo. Jam infanaĝe li ŝatis pentri prefere per akvofarboj. Poste lian talenton rimarkis unu ĥarkova fotisto, kiu proponis al li labori kiel retuŝisto de siaj fotaĵoj. Saman laboron Ivan lerte faris en Sankt Peterburgo ĉe plej prestiĝaj tieaj fotistoj ekde 1856.

En 1857 li venis en la Imperiestran Akademion de Belartoj, kie li studis pentrarton ĉe profesoro *Aleksej Markov*. Pro siaj pentraĵoj Kramskoj estis dekorita per kelkaj valoraj medaloj kaj en 1863 kandidatiĝis kune kun 13 ceteraj studentoj en konkurado por la Granda Ora medalo. Tamen ili rifuzis pentri la proponitan temon de la mitologio skandinava kaj forlasis la Akademion.

Kramskoj geedzoj en 1864
Poste kelkaj el ili fondis artan brigadon Rusa kolegaro de la moveblaj artaj ekspozicioj kaj nomis sin *Peredviĵniki* .

Tiam Kramskoj preferis pentri portretojn, danke al kiuj oni povas vidi multajn rusajn geeminentulojn de tiama epoko. Gravan spuron en la rusia historio restigis la majstro, kiam li ornamis plafonon de Katedralo de Kristo Savinto en Moskvo.

En 1869 li fariĝis akademiano.

Lia pentra stilo estis rapida kaj certa, jam dum kelkaj horoj aperis simileco de bildo kaj originalo. Ĉi-tio okazis la 5-an de aprilo 1887, kiam Kramskoj pentris portreton de doktoro *Rauchfuss* kaj subite mortis tuj ĉe stablo.

Multajn pentraĵojn far Ivan Kramskoj oni eksponas en prestiĝaj rusiaj kaj alilandaj galerioj (Rusa Muzeo, Tretjakova galerio, Ŝtata Historia Muzeo k.a.)

* Ivan Kramskoj en la Vikimedia Komunejo (Multrimedaj datumoj)
* Kategorio Ivan Kramskoj en la Vikimedia Komunejo (Multrimedaj datumoj)

Familio
-------

Edzino - *Sofia Nikolajevna Proĥorova* (1840—1919);

Idaro: *Nikolaj*, *Sofia*, *Anatolij*, *Mark*.

Ivan Kramskoj estas enterigita en *Aleksander Nevskij Laŭro* de Sankt Peterburgo.

Bildaro
-------

* malsana rusa poeto Nikolaj Nekrasov 1878malsana rusa poeto Nikolaj Nekrasov 1878
* rusa caro Aleksandro la Triarusa caro Aleksandro la Tria
* Nekonata virino 1883Nekonata virino 1883
* dum pentrado de portreto de sia filino Sofia 1884dum pentrado de portreto de sia filino *Sofia* 1884
* Kristo en la dezerto 1872Kristo en la dezerto 1872
* leganta virino 1881leganta virino 1881

Eksteraj ligiloj
----------------

* Arkivigite je 2012-04-29 per la retarkivo Wayback Machine biografio kaj bildoj ruse
* diskutado pri liaj verkoj ruse
* biografio kaj detala priskribo de 103 liaj bildoj angle
* Arkivigite je 2012-06-26 per la retarkivo Wayback Machine Kramskoj kune kun ceteraj majstroj de la rusa realismo france


|  |  |
| --- | --- |
| Bibliotekoj | * PeEnEo: 406071
* GND: 118912607
* LCCN: n81024486
* VIAF: 5729921
* ISNI: 0000 0000 8353 3398
* SUDOC: 064124835
* ULAN: 500013121
* NDL: 00620950
* RKD: 46280
* NKC: jo2007299762
 |